от почти 2,5 милиона тона (43) може лесно да поеме всеки допълнителен свободен капацитет, който би могъл да съществува в Русия. Освен това RFPA заяви, че руският пазар на АН е толкова голям, колкото този на Съюза, и продължава да нараства. Освен това според RFPA азиатските пазари, взети заедно, са надвишили значително потреблението на АН в Европа.
 (124)
 На първо място, прогнозираното увеличение на потреблението на АН в други региони по света не означава, че пазарът на Съюза няма да остане привлекателен или дори още по-привлекателен от тези пазари. Освен това, противно на твърденията на RFPA, потреблението на АН в Русия изглежда е намаляло, а не е нараснало (вж. съображение 130 за повече подробности).
 (125)
 На второ място, дори ако прогнозираното увеличение се осъществи (което далеч не е сигурно), то ще се отнася главно до региони, в които руските производители износители не са активни или са само слабо активни (Африка, Азия, Океания, Северна Америка, Близкия изток) (44). Освен това в досието няма индикации, че руските производители на АН биха променили радикално предпочитанията си за износ в обозримо бъдеще.
 (126)
 На трето място, що се отнася до Латинска Америка, която е основната цел за руския износ за АН (представляващ половината от износа на АН на Русия), прогнозираното увеличение ще бъде изпреварено от проверения ръст на руския производствен капацитет след РПРП. Нещо повече, това увеличение е в допълнение към свободния капацитет от 440 000 тона. Освен това, предвид факта, че руските производители износители са в конкуренция с други производители, установени в Латинска Америка или другаде, е малко вероятно увеличението на потреблението на АН в Латинска Америка да бъде поето изцяло или дори в голяма степен само от руските производители на АН.
 (127)
 На последно място, Евразия, за която се прогнозира по-нататъшно нарастване на потреблението на АН до 2025 г., включва най-вече Украйна (45), която е един от най-големите потребители на АН в света, с потребление на АН, равняващо се на 7 % от световното потребление (46). Както беше посочено по-горе обаче, поради украинските мерки срещу руския износ на АН, увеличаването на потреблението на АН в Евразия има само относително значение за руските производители. С оглед на гореизложеното аргументът на RFPA следва да бъде отхвърлен.
 (128)
 Освен това RFPA заяви, че руската промишленост не е „експортна промишленост“, тъй като понастоящем повече от половината от АН се потребява на вътрешния пазар и че значението на износа за руската промишленост за производство на АН намалява.
 (129)
 Като предварително наблюдение твърдението на RFPA изглежда противоречиво, що се отнася до нейния аргумент, че прогнозираното увеличение на потреблението извън Русия би могло да поеме лесно всеки свободен капацитет, с който руските производители на АН може да разполагат. Във всеки случай Пътната карта за развитие на производството на минерални торове за периода до 2025 г. („Пътна карта за торовете“), приета от руското правителство (47), показва, че до 2025 г. се планира да се увеличи с 2 % делът на износа на азотни торове (включително АН) в сравнение с 2016 г. Тази цел трябва да се разглежда също на фона